open-index/open-wikipedia-markdown huggingface dataset:
Mercy Ships

**Mercy Ships** er en global kristen hjelpeorganisasjon grunnlagt i 1978 av Don Stephens og hans kone Deyon fra den internasjonale misjonærorganisasjonen Youth With A Mission (YWAM). I 2002 gikk Mercy Ships ut av YWAM og ble uavhengig. Organisasjonen bruker sykehusskip for å gi gratis helsehjelp og samfunnsutbygging til fattige og trengende i U-land. 

Mercy Ships har sitt hovedkontor i Garden Valley, Texas, og har avdelinger i 17 land.

## Flåten

### Nåværende (2023)
Skipene til Mercy Ships er de største statsuavhengige sykehusskip i verden. Per desember 2023 har Mercy Ships to skip i tjeneste:

* MS «Global Mercy», som er verdens største sykehusskip (per 2023), og ble bygd på oppdrag for Mercy Ships; skipet ble satt i drift i 2021

* MS «Africa Mercy», en ombygd, dansk jernbaneferge som tidligere het «Dronning Ingrid», og ble satt i drift for Mercy Ships i 2007. Skipet er hovedlokasjon for den norske barnetv-serien *[[Fride på skipet]]* , som ble vist på NRK Super våren 2010.

### Tidligere sykehusskip
* MS «Anastasis» – organisasjonens første skip, som ble pensjonert i juni 2007 
* MS «Island Mercy» – pensjonert våren 2001
* MS «Caribbean Mercy» – det tidligere hurtigruteskipet MS «Polarlys» fra 1952, pensjonert i 2006

## Referanser


## Eksterne lenker
* mercyships.no: Nettsider på norsk
Avedis Zildjian Company

**Avedis Zildjian Company**, eller bare **Zildjian**, er et cymbal- og gong-produserende selskap grunnlagt i Istanbul, datidens Konstantinopel, i 1623 av Avedis Zildjian. I 1929 flyttet Avedis Zildjian III til USA og tok med seg selskapet dit. Det er et av de eldste selskapene i verden. Det er verdens største produsent av cymbaler.

Det nåværende hovedkvarteret ligger i Norwell i Massachusetts. Navnet *Zildjian* kommer fra armensk og betyr «cymbalmaker».

## Referanser


## Eksterne lenker
*
Slik talte Zarathustra

:*For musikken av Richard Strauss, se [[Also sprach Zarathustra (Strauss)]]

***Slik talte Zarathustra*** (tysk: *Also sprach Zarathustra*, 1883–1885) med undertittelen «en bok for alle og ingen», er den tyske filosofen [[Friedrich Nietzsche]]s mest kjente bok, og han betegnet den selv som sin viktigste. Verket inneholder versjoner av Nietzsches begreper om den evige gjenkomst, [[Viljen til makt|viljen til makt]] og Guds død, og Nietzsche nevner for første gang *Übermensch* (*Overmennesket*), temaer som senere kom til å prege bøkene hans.

Boken er blant annet kjent for sin fortellerstil, som utgjør et slags [[filosofi]]sk eventyr med en [[profet]]isk skrivemåte som ofte kan minne om *Det nye testamente* og *De Platoniske dialoger* og til tider om [[Sokrates|før-sokratiske]] arbeider i stil og bruken av naturfenomener til fortelling og forklaring. Den rommer mange henvisninger til vestlige litterære og filosofiske tradisjoner, og bidrar dermed samtidig til en forklaring på disse tradisjonene og problemene omkring dem. Skikkelsen [[Zarathustra]] holder taler om filosofiske emner, løselig bygd opp omkring en skildring av hvordan han utvikler seg og hvordan ideene hans blir mottatt.

Bokens flertydighet og paradoksale natur har bidratt til at den ble mottatt med begeistring av publikum, men også gjort den lite egnet for strengt akademisk arbeid og analyse; *Slik talte Zarathustra* var derfor lenge et lite påaktet emne for forskere, inntil Nietzsche og hans ukonvensjonelle stil, som ikke skiller mellom filosofi og litteratur, i andre halvdel av 1900-tallet igjen ble gjenstand for utstrakt interesse.

Stilen til Nietzsches Zarathustra har lagt til rette for varierte og ofte uforenlige ideer om hva Nietzsches Zarathustra sier. «Forklaringene og påstandene» gitt av figuren Zarathustra i dette verket «er nesten alltid analogiske og figurative». I henhold til litteraturhistorikeren [[Lennart Breitholtz]] er verket «en profetisk visjon langt heller enn en rasjonell argumentering; kunstnerisk sett er det storslått; de ideologiske konsekvensene det får i senere vulgærfortolkninger er skjebnesvangre.»

==Referanser==
<references/>

== Litteratur ==
* 
* 
* *Slik talte Zarathustra* (1998), norsk oversettelse av Amund Hønningstad; med et innledende essay av [[Nils Gilje]] [[Bokklubbens Kulturbibliotek]], ISBN 8252537278
  
== Eksterne lenker ==
* [http://www.nietzschesource.org/texts/eKGWB/Za-I *Also sprach Zarathustra*] hos Nietzsche Source
* [https://standardebooks.org/ebooks/friedrich-nietzsche/thus-spake-zarathustra/thomas-common *Thus Spoke Zarathustra''] hos Standard Ebooks
FN Modell 1910

**FN Modell 1910** (også kalt: FN Browning Modell 1910) er en halvautomatisk pistol.

Pistolen ble designet av John Moses Browning og produsert på Fabrique Nationale (**FN**) i Belgia. Tidligere ble Brownings patenter både produsert hos FN i Europa og hos Colt i USA, men Colt ønsket ikke denne modellen. Browning valgte da å ta patent på den selv og produsere den kun i Europa. Pistolen ble introdusert i 1910, med ny design som ble standard på fremtidige våpen som Walther PPK og Makarov PM pistoler. Pistolen ble levert i både .380 ACP og .32 ACP og var i produksjon helt frem til 1983.

## Varianter
**FN Modell 1922** (også kalt 1910/22) er en variant som er noe større med lengre løp og større grep for å gi plass til en ekstra patron. Denne modellen var beregnet for militære og politi.

Modellen var i bruk av følgende land:
*  Jugoslavia
*  Nederland
*  Hellas
*  Tyrkia
*  Romania
*  Finland
*  Frankrike
*  Danmark
*  Vest-Tyskland

**Browning Modell 1955** er en variant som ble introdusert av Browning Arms Company for det amerikanske markedet i 1955. Pistolen ble produsert i Belgia og var identisk til den europeiske modellen unntatt merkingene på våpenet. Importen opphørte i 1968 på grunn av strengere våpenlover i USA.

**Browning Modell 1971** var en ny versjon av M1955 for å tilfredsstille de nye lovene i USA for import. Den har lengre pipe og glidestykke, justerbare sikter, fingerstøtte på magasinet, og større grep.


|FN Modell 1922
Fil:Browning Model 1955.jpg|Browning Modell 1955
Jenny Wulff

**Jenny Wulff** (født **Jenny Levinson** 28. november 1921, død 4. april 2009) var en norsk holocaust-overlevende.

I likhet med den øvrige jødiske befolkningen i Oslo ble Jenny Wulff arrestert den 26. oktober 1942. Ettersom i august samme år hadde giftet seg med den britiske statsborgeren Ilai Wulff, ble Jenny Wulff ikke deportert med fangeskipet DS «Donau», slik hennes foreldre, to brødre og to av hennes søstre ble. I stedet ble hun i første omgang sendt til Bredtveit Kvinnefengsel, men etter en tid ble også hun deportert til leire i Tyskland og Frankrike. I 1945 ble hun befridd av amerikanske styrker fra den franske konsentrasjonsleiren Vittel. Begge foreldrene, brødrene og de to søstrene hadde da blitt drept i konsentrasjonsleirene i Tyskland. 

I 1946 vendte Jenny og Ilai Wulff tilbake til Oslo.

Jenny Wulff er en av hovedpersonene i NRK-dokumentaren *[[Holocaust – tidsvitner]]*, hvor fem norske jøder er intervjuet om overgrepene de ble utsatt for under andre verdenskrig. De andre fire er Jo Benkow, Fanny Rascow, Julius Paltiel og Samuel Steinmann.

## Referanser


## Kilder
* NRK Magasin ''De siste stemmene'' (8. mai 2008)
* Bergens Tidende *[https://www.bt.no/kultur/i/vlBJ5/foer-stemmene-stilnar Før stemmene stilnar]* (25. november 2006)

## Eksterne lenker
* NRK: Fakta på Lørdag: ''Holocaust – Tidsvitner'' (fjernsynsdokumentar)
Hallvard Ligård

**Hallvard Ligård** (født 8. oktober 1985 i Alvdal) er en norsk fotballspiller. Han spiller for den norske tredjedivisjonsklubben Alvdal.

## Klubbfotball
Ligård begynte sin karriere i Alvdal, og var en kort periode høsten 2005 innom Drøbak/Frogn, før han gikk til Tynset sesongen etter. Han ble blant annet toppscorer for klubben i 3. divisjon før turen gikk videre til 1. divisjonsspill.

### Moss
Hans gode spill for Tynset førte til interesse fra 1.-divisjonsklubben Moss. Ligård ankom Østfold-klubben sammen med Simon Bræmer og Einar Kalsæg i slutten av august 2008.

Ligård slet imidlertid med å sikre seg en plass i førstelaget til Moss, noe som førte til at den lynraske angriperen stort sett fikk kamper for andrelaget i 3. divisjon.

### Nybergsund
Hans manglende spilletid førte til at han valgte å signere for 1.-divisjonsklubben Nybergsund i 2008. Dette kom som en kombinasjon mellom å få mer spilletid, samt komme nærmere hjemstedet. Han signerte en kontrakt som varte ut 2010-sesongen.

Etter hans første sesong i Nybergsund endte imidlertid Ligård opp med å trene for hardt, og resultatet av dette var at angriperen ble overtrent. Han prøvde å komme seg tilbake, men det ble ingen annen utvei for Ligård enn å bryte kontrakten med Nybergsund ett år for tidlig.

### Tilbake i Alvdal
Etter at han hadde brutt kontrakten med Nybergsund valgte Ligård å returnere til hjemstedet for å igjen spille for Alvdal i 4. divisjon. I den første sesongen var han med på å hjelpe hjemklubben med å rykke opp, mens han året etter bidro til å holde klubben i divisjonen over.

Per 29. juli 2012 har Ligård denne sesongen spilt elleve kamper og scoret tre mål for Alvdal IL i 3. divisjon.
## Eksterne lenker
* Hallvard Ligård på Moss FKs hjemmesider
Martin Thømt Jensen

**Martin Thømt Jensen** (født 8. juli 1990) er en norsk fotballspiller. Han har tidligere spilt for Fredrikstad FK og Sarpsborg 08.

## Eksterne lenker
* Klar for Sarpsborg 08 - Sarpsborg Arbeiderblad 2. januar 2013

*Klar for Moss FK - Moss Fotballklubbs hjemmeside 22. Februar 2017
Gudbrand Ensrud

**Gudbrand Ensrud** (født 1977) er en norsk tidligere fotballspiller som for tiden er assistenttrener i Fjellhamar Fotballklubb.

## Tidligere klubber
*  Lillestrøm
*  Skjetten
*  Lyn
*  Hønefoss
*  Casino Bregenz
*  Chemnitzer

## Referanser


## Eksterne lenker
*
Jon Storm-Mathisen

**Jon Storm-Mathisen** (født 16. januar 1941 i Oslo) er en norsk hjerneforsker. Han er professor emeritus i medisin ved Avdeling for anatomi ved Det medisinske fakultet, Universitetet i Oslo. Storm-Mathisen var tidligere nestleder for Senter for molekylærbiologi og nevrovitenskap. Han gikk av med pensjon i 2011.

Han har mottatt Anders Jahres medisinske pris i 2006 for sin banebrytende forskning på signalstoffer i hjernen. I begrunnelsen for utdelingen sto det at Jon Storm-Mathisen har vist at nerveceller i hjernen kommuniserer ved bruk av aminosyren glutamat som signalstoff, noe som var overraskende. Han mottok også Universitetet i Oslos forskningspris i 2004, med begrunnelse at han var grunnleggende for det nå blomstrende miljøet innen nevrobiologi. Han er tildelt Nansen-medaljen, Lundbeckprisen, Anders Jahres medisinske pris og er medlem av Det Norske Videnskaps-Akademi. Han har også vært leder for Kavli-priskomiteen for nevrovitenskap.
 
Storm-Mathisen er en av Norges mest siterte forskere og har publisert 290 forskningsartikler. Allerede i 2010 var han en av fjorten forskere ved norske institusjoner som er rangert som *highly cited* i ISI-indeksen. 

## Referanser


## Eksterne lenker
* 
* 
*  Håvamål og hjerneforskning i skjønn forening
Glutamat – et sant eventyr; Glutamate – a true fairytale
Steinar Ekvik

**Steinar Ekvik** (født 1953) er en norsk prest, forfatter og foredragsholder. Han arbeider siden 2004 som sogneprest på Kråkerøy ved Fredrikstad. Tidligere har han blant annet vært ledende sykehusprest ved Det norske radiumhospital i syv år. Etter teologisk embetseksamen i 1978 virket han som kapellan i Kråkstad og Haslum menigheter frem til 1997. Innimiellom har han videreutdannet seg i konfliktløsing, arbeidsledelse og samarbeid samt pastoral klinisk videreutdannelse i Norge og i USA.

Ekvik ble 23. oktober 2000 tildelt Karl Evangs pris, for sitt arbeid knyttet til sorg. Han har dessuten holdt hundrevis av kurs og foredrag knyttet til sorgarbeid. Ekvik har hatt radioandakter på NRK. Han har videre et bredt forfatterskap. Ekvik skriver spalten "Trøste og bære" i Fredriksstad Blad.
Mahmoud El-Haj

**Mahmoud El Haj** (født 13. juni 1985) er en norsk fotballspiller. I 2016 skal Mahmoud El-Haj spille for Kristiansund FK (KFK) i 3.divisjon. I tillegg til fotballen er Mahmoud personlig trener og har deltatt i Norway Open.

## Tidligere klubber
*Nordstrand
* Klemetsrud 
* Moss FK 
* Kristiansund BK

## Referanser


## Eksterne lenker
* Mahmoud El Haj på Moss FK sin hjemmeside
Marius Gjestrumbakken

**Marius Gjestrumbakken** (født 13. april 1988) er venstreback for Moss FK. Hans far Rune Gjestrumbakken spilte i en årrekke for Moss FK, og ble også seriemester i 1987.

## Tidligere Klubber
* Vansjø/Svinndal
* Sprint-Jeløy 
* Moss FK Junior

## Referanser


## Eksterne lenker
* 
* Marius på Moss FK sine sider
Daniel Herrera Reinoso

**Daniel Hugo Reinoso Herrera** (født 27. september 1978) er en norsk tidligere fotballspiller fra Ecuador. Han var forsvarsspiller og spilte sist for Sprint-Jeløy.

## Karriere
Etter å ha spilt fotball i Ecuador for klubber som Liga Deportiva Universitaria de Quito og Sociedad Deportiva Aucas, flyttet han til Norge hvor han har spilt for en rekke klubber.

## Privatliv
Han er gift og har en datter.

## Tidligere klubber

*  Skarp IF  
*  Tromsdalen UIL
*  Moss FK
*  Mjøndalen FK

## Referanser


## Eksterne lenker
*
Arnold Origi

**Arnold Otieno Origi** (født 15. november 1983) er en norsk-kenyansk fotballspiller.

## Karriere
Origi spilte for Mathare United og Tusker i hjemlandet før han i 2007 forlot Kenya for å bli en del av Moss.
For Moss spilte Arnold 44 kamper fra 2007 til 2011 hvor han i 2011 gikk på lån til Fredrikstad og fikk 2 kamper for laget fra «plankebyen».
I 2012 forlot Arnold Østfold å satte kursen for Akershus og plasserte seg i Ullensaker, der han skulle spille for Ull/Kisa i Adeccoligaen.
Arnold spilte 30 kamper for Ull/Kisa.

21. desember 2012 ble det bekreftet at Arnold skal spille i Tippeligaen for Lillestrøm.

I 2017 tok Origi norsk statsborgerskap, og var dermed ikke lenger tilgjengelig for det kenyanske landslaget.

9. mars 2019 signerte Origi en kontrakt med den finske klubben Helsingfors IFK.

1. januar 2021 gikk kontrakten til Origi ut, og er for øyeblikket uten klubb.

## Referanser


## Eksterne lenker
*
Andreas Eikum

**Andreas Eikum** (født 6. juni 1989) er en norsk fotballspiller. 

## Tidligere klubber
* Lilletøyen
* Soon
* Moss FK Junior
* Moss FK
* Southport Warriors
* Nest Sotra
**Senior**
* Moss (2008-2010)
* Drøbak/Frogn (lån) (2009)
* Moss (2009-2010)
* Soutport Warriors (2011)
* Moss (2012-2013)
* Nest Sotra (2014-2015)
* Fyllingsdalen (2015->

## Referanser


## Eksterne lenker
* 
* Andreas Eikum på www.altomfotball.no
* Andreas Eikum på www.mossfk.no
*  Andreas Eikum på www.footballzz.com
*  Andreas Eikum på nor.worldfootball.net
* Andreas Eikum fikk ny selvtillit etter drømmeår i Australia på www.moss-avis.no Publisert i januar 2012.
Marvel Studios

**Marvel Studios** er et amerikansk produksjonsselskap i film- og TV-bransjen som ble etablert i 1993 som **Marvel Films**, og som i 1996 skiftet navn til Marvel Studios. Siden 2015 inngår selskapet i konsernet The Walt Disney Company.

I 2007 ble Kevin Feige øverste leder for Marvel Studios, med den amerikanske tittelen *president*.

## Historikk

Den første femtenårsperioden etter etableringen i 1993 gikk selskapet sammen med andre om å produsere filmer med skikkelser fra Marvel-universet, deriblant Spider Man, Blade og X-Men. 

### Filmer som Marvel Studios produserte sammen med [[20th Century Fox]] og Sony
* *Blade*
* *Blade II*
* *Blade: Trinity*
* *Daredevil*
* *Elektra*
* *[[Fantastic Four (film)|Fantastic Four]]*
* *Fantastic Four: Rise of the Silver Surfer*
* *[[Ghost Rider (film)|Ghost Rider]]*
* *Hulk*
* *[[Spider-Man (film)|Spider-Man]]*
* *[[Spider-Man 2]]*
* *[[Spider-Man 3]]*
* *[[The Punisher]]*
* *Punisher: War Zone*
* *X-Men Origins: Wolverine*
* *X-Men*
* *X2: X-Men United*
* *[[X-Men: The Last Stand]]*

Disse filmene tjente inn rundt $5 milliarder på verdensbasis, hvorav det aller meste tilfalt Fox og Sony. 

### Filmer produsert av Marvel Studios alene
Det ble raskt klart for Marvel at det kunne være mer penger å tjene på å produsere filmene selv, uten at andre produksjonsselskap var involvert. I 2005 ble det kjent at Marvel Studios var i ferd med å opprette sitt eget produksjonsselskap. Marvel inngikk et samarbeid med Paramount Pictures om distribusjon av filmer som var basert på Marvels superhelter. I 2007 ansatte Marvel Studios flere nye direktører på produksjons- og markedsføringssiden, og arbeidet med å lage nye filmer kom i gang for fullt. Den første filmen som hadde premiere var ''Iron Man'' i mai 2008, med Robert Downey jr. i hovedrollen.
* 2008: *[[Iron Man (film)|Iron Man]]* &ndash; distribuert av Paramount Pictures
* 2008: *[[The Incredible Hulk]]* &ndash; distribuert av Paramount og Universal Studios i USA
* 2010: *[[Iron Man 2]]*
* 2011: *[[Thor (film)|Thor]]*
* 2011: *[[Captain America: The First Avenger]]*
* 2012: *[[The Avengers]]*
* 2013: *[[Iron Man 3]]*
* 2013: **'
* 2014: ''[[Captain America: The Winter Soldier]]''
* 2014: ''[[Guardians of the Galaxy (film)|Guardians of the Galaxy]]''
* 2015: **'
* 2015: *[[Ant-Man (film)|Ant-Man]]*
* 2016: *[[Captain America: Civil War]]*
* 2016: *[[Doctor Strange]]*
* 2017: *[[Guardians of the Galaxy Vol. 2]]*
* 2017: *[[Spider-Man: Homecoming]]*
* 2017: **'
* 2018: ''[[Black Panther]]''
* 2018: **'
* 2018: *[[Ant-Man and the Wasp]]*
* 2019: *[[Captain Marvel]]*
* 2019: **'
* 2019: ''[[Spider-Man: Far From Home]]''
* 2021: ''[[Black Widow]]''
* 2021: ''[[The Eternals]]''
* 2021: ''[[Shang-Chi and the Legend of the Ten Rings]]''
* 2021: ''[[Doctor Strange in the Multiverse of Madness]]''
* 2021: **'

## Referanser


## Eksterne lenker
*
Vladan Grujić

**Vladan Grujić** (født 17. mai 1981) er en bosnisk fotballspiller som blant annet spilte i Moss FK.

## Referanser


## Eksterne lenker
*
Twilight 2000

**Twilight 2000** er et klassisk rollespill satt til tiden etter en fiktiv tredje verdenskrig. USA og NATO på den ene siden og Sovjet og Warszawapakten på den andre siden har utkjempet en atomkrig med de følgene det innebærer. Figurene i spillet er overlevende etter denne krigen.

Spillet ble utviklet av Game Designers' Workshop i flere versjoner, den første kom i 1984. I versjon 2.2 er bakgrunnshistorien skrevet om for å passe de virkelige forandringene i 90-tallets Europa. Reglene til tredje utgave (*Twilight: 2013*) ble offentliggjort 8. november 2008.

## Referanser
Jon Haukeland

**Jon Haukeland** (født 1973) er en norsk regissør, dramaturg og journalist. Han har studert historie ved Universitetet i Oslo og skuespillerinstruksjon på Tish School of Art ved New York University.

Fra 1995 jobbet han som reporter for TV-programserien ''U'' på NRK og var med å utvikle programkonseptene *U-trippel* og *U – en serie med historier*. I 1997 startet han dokumentaravdelingen i produksjonsselskapet Medieoperatørene, der han fremdeles er regissør og medeier.

I 2004 regisserte han, i samarbeid med Tore Vollan, kinodokumentaren *[[Mannen som elsket Haugesund]]*, om forretningsmannen og aktivisten Moritz Rabinowitz som ble drept i konsentrasjonsleir under andre verdenskrig. Filmen fikk svært gode kritikker og vant flere nordiske priser. Regissørene mottok også Regjeringens menneskerettighetspris. Filmen åpnet New York Jewish filmfestival i 2005.

Haukeland har vært dramaturg på flere dokumentarfilmer, som kinofilmen *[[Jenter (film)|Jenter]]* (2007), de svenske festivalfilmene *Bullshit* og *Facing Genocide*, samt TV-dokumentaren *Min stolte far*. Han har også skrevet og regissert kortfilmen *Elva bak huset* (2007) og novellefilmen *[[Ti år fra nå]]*.

I 2011 ble kinodokumentaren *[[Reunion – ti år etter krigen]]* vist på norske kinoer. Filmen bygger på Haukelands tidligere dokumentar *[[Før bombene falt]]* fra 1999, om en gruppe serbiske og albanske studenter fra Kosovo som møtes rett før Kosovokrigen. Filmen vant Amandaprisen for beste dokumentar i 2011. I 2016 kom dokumentarfilmen *[[Barneraneren]]*, hvor Haukeland fulgte oppfølgingen av unge kriminelle fra Oslo. Filmen ble kåret til beste norske dokumentar under Bergen internasjonale filmfestival i 2016, og vant prisen for beste klipp under Kanonprisen 2016.

I 2022 hadde han premiere på dramadokumentaren *Krigere*.

## Filmografi
* 1999: *[[Før bombene falt]]* (dokumentarfilm) – regi
* 2004: *[[Mannen som elsket Haugesund]]* (dokumentarfilm) – regi sammen med Tore Vollan
* 2007: *Elva bak huset* (kortfilm, 12 minutter) – regi og manus; vist på filmfestivalen i Kristiansand og på den nordiske filmfestivalen i Rouen i Frankrike i 2009.
* 2011: *[[Reunion – ti år etter krigen]]* (dokumentarfilm) – regi
* 2016: *[[Barneraneren]]* (dramadokumentar) – regi
* 2022: *Krigere* (dramadokumentar) – regi

## Referanser


## Eksterne lenker
* 
* Medieoperatørenes nettsider
* Omtale av filmen ''Om ti år fra nå'' (på Norsk filminstitutts nettsted)
Hui (Longnan)

**Hui** (kinesisk: 徽县; pinyin: *Huī Xiàn*) er et fylke i provinsen Gansu i Kina. Det er understilt byprefekturet Longnan. I 1999 hadde fylket 209.113 innbyggere.

## Administrative enheter
Hui består av syv storkommuner og åtte kommuner:
*Storkommunen Chengguan (城关镇);
*Storkommunen Fujia (伏家镇);
*Storkommunen Jiangluo (江洛镇);
*Storkommunen Niyang (泥阳镇);
*Storkommunen Liulin (柳林镇);
*Storkommunen Jialing (嘉陵镇);
*Storkommunen Yongning (永宁镇);
*Kommunen Yinxingshu (银杏树乡);
*Kommunen Shuiyang (水阳乡);
*Kommunen Lichuan (栗川乡);
*Kommunen Mayanhe (麻沿河乡);
*Kommunen Gaoqiao (高桥乡);
*Kommunen Yushu (榆树乡);
*Kommunen Dahedian (大河店乡);
*Kommunen Yuguan (虞关乡).

## Kulturminner
Arkeologene har avdekket tydelige tegn etter Shang-kulturen i området.

## Samferdsel
Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.
Ci (Handan)

**Ci** (kinesisk: 磁县; pinyin: *Cí Xiàn*) er et fylke i provinsen Hebei i Kina. Det er understilt byprefekturet Handan. I 1999 hadde fylket 616.456 innbyggere.

Arkeologene har avdekket tydelige tegn etter Shang-kulturen i området.

## Kulturminner
Gravene i fylket Ci fra de nordlige dynastiers tid (*Ci xian Bei Chao muqun*, 磁县北朝墓群) og funnstedet Jiangwucheng (*Jiangwu cheng yizhi*, 讲武城遗址) fra de stridende rikers tid til Handynastiet er oppførte på Folkerepublikken Kinas liste over kulturminner.

## Administrative enheter
Storkommuner:
*Cizhou (磁州镇), Xiguanglu (西光录镇), Gaoyu (高臾镇), Yuecheng (岳城镇), Guantai (观台镇), Lintan (林坦镇), Huangsha (黄沙镇), Baitu (白土镇), Jiangwucheng (讲武城镇)

Kommuner:
*Lucunying (路村营乡), Guyi (固义乡), Xinzhuangying (辛庄营乡), Huaguanying (花官营乡), Shicunying (时村营乡), Nancheng (南城乡), Taicheng (台城乡), Taoquan (陶泉乡), Dudang (都党乡), Jiabi (贾璧乡)

## Samferdsel
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

## Litteratur
* Ao Chenglong: «Hebei Cixian Jiangwu cheng gu mu qingli jianbao», i *[[Kaogu]]* 1959/1, s. 24-26

## Referanser


## Eksterne lenker
* Tomb Group of Cixian County of Northern Dynasty
* Jiangwu cheng yizhi
Xia

:*For kvinnenavnet, se [[Xia (navn)]].*

**Xia** (kinesisk: 夏县; pinyin: *Xià Xiàn*) er et fylke i provinsen Shanxi i Kina. Det er understilt byprefekturet Yuncheng. I 1999 hadde fylket 346&nbsp;144 innbyggere.

Arkeologene har avdekket tydelige tegn etter Shang-kulturen i området.

## Kulturminner
Yuwangcheng-funnstedet (*Yuwangcheng yizhi*, 禹王城遗址), Sima Guangs grav (*Sima Guang mu*, 司马光墓), Xiyincun-funnstedet (neolittikum) (*Xiyincun yizhi*. 西阴村遗址),  Dongxiafeng-funnstedet (*Dongxiafeng yizhi*, 东下冯遗址) (funnsted fra bronsealderen),  Cuijiahe-gravene (*Cuijiahe muqun*, 崔家河墓群) og tempelet *Dayang Taishan miao* 大洋泰山庙 står på Folkerepublikken Kinas liste over kulturminner.

## Administrative enheter
Fylket består av seks storkommuner og fem kommuner:

*Storkommunen Yaofeng 瑶峰镇
*Storkommunen Miaoqian 庙前镇
*Storkommunen Feijie 裴介镇
*Storkommunen Shuitou 水头镇
*Storkommunen Nianzhang 埝掌镇
*Storkommunen Sijiao 泗交镇

*Kommunen Weiguo 尉郭乡
*Kommunen Yuwang 禹王乡
*Kommunen Huzhang 胡张乡
*Kommunen Nandali 南大里乡
*Kommunen Qijiahe 祁家河乡

## Eksterne lenker
* 
* Site of Yuwang City
* Tomb of Sima Guang
* Cuijiahe muqun
Lingshou

**Lingshou** (kinesisk: 灵寿县; *pinyin*: *Língshòu Xiàn*) er et fylke i provinsen Hebei i Kina. Det er understilt byprefekturet Shijiazhuang. 

Befolkningen var på  innbyggere i 1999.

## Kulturminner
Arkeologene har avdekket tydelige tegn etter Shang-kulturen i området.

Youjutempelets pagode (幽居寺塔, pinyin: *Youju si ta*) fra det nordlige Qi-dynastis tid, ble i 2001 oppført på Folkerepublikken Kinas liste over verneverdige kulturminner.

## Administrative enheter
**Storkommuner**:
*Lingshou (霛寿镇), Qingtong (青同镇), Tashang (塔上镇), Ciyu (慈峪镇), Chatou (岔头镇), Chenzhuang (陈庄镇)

**Kommuner**:
*Shengyuan (三圣院乡), Beiwa (北洼乡), Niucheng (牛城乡), Goutai (狗台乡), Nanzhai (南寨乡), Beitanzhuang (北谭庄乡), Zhaitou (寨头乡), Nanying (南营乡), Nanyanchuan (南燕川乡)

## Referanser


## Eksterne lenker
* ''Youju si ta''
Johann Jakob Bachofen

**Johann Jakob Bachofen** (født 22. desember 1815 i Basel i Sveits, død 25. november 1887 samme sted) var en sveitsisk rettshistoriker og professor, mest kjent for å ha skapt begrepene matriarkat og gynaikokrati. 

## Virke og faglig vurdering
Gjennom verker som *Das Mutterrecht* (1861) ble han en av banebryterne innen sammenlignende rettsvitenskap. Han utgav også artikler om romerretten og fornkunne, særskilt om gravsymbolikk og slektskap. 

I *Das Mutterrecht* hevder han at det har eksistert andre rettssystemer forut for den patriarkale ordning. Den første ordningen er akefalisk, orgiastisk og heterisk kultur. Han fant næring til disse teoriene blant annet i fremstillinger om den eldste greske sivilisasjon. Bachofen, som betraktet menneskets samfunn som evolusjonære anså at menneskene i begynnelsen levde i klaner styrt av kvinner. Hans belegg for dette var de månge gamle myter som oppviste et kvinnesyn svært annerledes enn senere tiders oppfatning om kvinnens stilling. 

Han fikk en relativt sterk stilling innen marxismen på grunn av Friedrich Engels' bok *Ursprung der Familie, des Privateigentum und des Staates* (Familiens, privateiendommens og statens opprinnelse). 

Teoriene fikk motbør fra blant annet Numa Denis Fustel de Coulanges, Otto Schrader og Hermann Hirt som pekte på at den indoeuropeiske kultur hadde vært patriarkal. Nå anser man at hans teorier er uten empirisk fotfeste og stort sett som tilbakeviste. 

## Verker
* *Das Mutterrecht: eine Untersuchung über die Gynaikokratie der alten Welt nach ihrer religiösen und rechtlichen Natur*, Stuttgart 1861
* *Mutterrecht und Urreligion. Eine Auswahl*. Herausgegeben von Rudolf Marx. Kröner: Stuttgart 1927 (Kröners Taschenausgabe Band 52)
* *Das Mutterrecht. Eine Untersuchung über die Gynaikokratie der alten Welt nach ihrer religiösen und rechtlichen Natur*. Eine Auswahl hrsg. v. Hans-Jürgen Heinrichs. Suhrkamp Taschenbücher Wissenschaft Nr.135 9. Aufl. 1997 Suhrkamp ISBN 3-518-27735-9

## Litteratur
* R. Lullies – W. Schiering: *Archäologenbildnisse, Porträts und Kurzbiographien von Klassischen Archäologen deutscher Sprache*, Verlag Philipp von Zabern, Mainz 1988, s. 41–42
* A.G. Gender-Killer (Utg.) (2005): *Antisemitismus und Geschlecht. Von „effeminierten Juden“, „maskulinisierten Jüdinnen“ und anderen Geschlechterbildern*. Münster Unrast-Verlag. ISBN 3-89771-439-6
* Uwe Wesel (1980): *Der Mythos vom Matriarchat: Über Bachofens Mutterrecht u.d. Stellung von Frauen in frühen Gesellschaften vor d. Entstehung staatl. Herrschaft*, Suhrkamp, Frankfurt am Main 1980.

## Referanser


## Eksterne lenker
* Engels gives Bachofen a Marxist spin in his 1891 introduction to a new edition of ''Origins of the Family''
Cyberpunk 2020

***Cyberpunk 2020*** er et cyberpunk rollespill utviklet av Mike Pondsmith og utgitt av R. Talsorian Games første gang i 1988. En ny versjon kalt *Cyberpunk Red* er forventet utgitt etter sommeren 2020. Et videospill, Cyberpunk 2077, basert på rollespillet ble utviklet av CD Projekt og lansert 10. desember 2020. 

## Bakgrunn
Spillet er basert på verker av forfattere som Bruce Sterling og William Gibson, og settingen er en mørk framtid sett fra et 1980-tallsperspektiv (bl.a er Sovjetunionen ikke falt).

Verden er styrt av såkalte «megaforetak» etter et økonomisk kollaps og en periode med unntakstilstand. Spillet er ment å foregå i en fiktiv by i California, «Night City», en slags urban krigssone der det til tider kan være alle mot alle. Det er lagt stor vekt på kjemping mot fiender, høyteknologiske våpen og kybernetisk modifikasjon av figurene. Kunstig intelligens, genetisk modifikasjon og kloning er såvidt nevnt i regelboka, men er i større grad med i tilleggsbøker.

## Spillsystem
En spiller velger en bestemt «rolle» med forskjellige kvaliteter. De originale ni rollene fra hovedboka kan utvides til flere ved å kjøpe tilleggsbøker.
De ni rollene er:

Systemet i Cyberpunk 2020 kalles Interlocksystem, og er utviklet av R. Talsorian Games. Det er i motsetning til en del andre rollespill basert mer på ferdighet enn nivå. Spillerne får poeng etterhvert som de spiller som de kan bruke for å oppgradere sin figurs forskjellige kunnskaper eller lære helt nye ting. En stor del av systemet er viet muligheten til å oppgradere sin person med kyber-teknologi, noe som fører til at de mister «humanitetspoeng» ettersom de blir mer maskin enn menneske.

Interlocksystemet gjør at to personer innen samme rolle ikke nødvendigvis trenger være like. Et vidt spekter av valg av ferdigheter gjør at man godt kan spille uten å være en god nærkampskjemper, men utvikle sin figur på andre felt.

## Referanser
Huangpi

**Huangpi** (kinesisk: 黄陂区; pinyin: *Huángpí Qū*) er et bydistrikt i provinsen Hubei i Kina. Det er understilt byprefekturet Wuhan og er  2&nbsp;261&nbsp;km² stort og teller 1,1&nbsp;millioner innbyggere. 

## Arkeologiske utgravinger
Arkeologene har avdekket tydelige tegn etter Shang-kulturen i området, særlig i Panlongcheng, et sted like nord for Yangtse i Huangpi, hvor man ved arkeologiske utgravinger har funnet rester etter en hel by med bymur og en rekke graver. Byen forbindes med Erligangkulturen, en forløper for Shang-dynastiet. Teknikken for støping av gjenstander i bronse er den samme i Panlongcheng som i Erligang, men pottemakerkunsten er ulik i teknikk. Skikkene rundt begravelse ser ut til å ha vært like, og man regner at Erligangkulturen på sitt høyeste nådde til dette området. Trolig avtok innflytelsen da Wuchengkulturen begynte å vokse fram.

## Samferdsel
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

## Litteratur
* *The Cambridge History of Ancient China : From the Origins of Civilization to 221 BC*, Edited by Michael Loewe and Edward L. Shaughnessy.  ISBN 0-521-47030-7
* Li Liu og Xingcan Chen: *State Formation in Early China*, ISBN 0-7156-3224-8

## Eksterne lenker
* Offisielle hjemmesider 
* Infoside
FN Modell 1900

**FN Modell 1900** er en halvautomatisk pistol ifra Belgia.

Pistolen ble designet av John Moses Browning ca. 1896 og ble produsert hos Fabrique Nationale i Belgia ifra år 1900. Den var blant de første pistoler med glidestykke og med kort-rekyl prinsipp. Pistolen var Hahn Selbstspanner pistole C for bruk av 7,65 x 17 mm Browning (.32 ACP) ammunisjon. Produksjonen varte i 11 år og ca. 700.000 pistoler ble produsert.

## Andre navn
Modellen er kjent under flere navn, bl.a:
* FN M1900
* FN Mle.1900
* FN Browning Modell 1900
* Browning M1900
* Browning No.1
Henry Johannessen

**Henry Oliver Johannessen** (født 12. desember 1923 i Glemmen, død 1. mars 2005 i Fredrikstad) var en norsk fotballspiller som var aktiv for Fredrikstad FK i årene 1946 til 1961.

Henry Johannessen kom fra Lisleby FK og debuterte for FFK våren 1946 og spilte på landslaget samme sommer mot .

Han spilte 139 kamper og scoret 96 mål i perioden 1948 til 1960 for FFK, noe som tilsvarer 0,7 mål per kamp.

På landslaget spilte han 14 A-landskamper for  og scoret 7 mål totalt.

Henry Johannessen ble kjent langt utenfor landets grenser da Norge skulle spille landskamp mot  i Rotterdam i juni 1950. Hele 65&nbsp;000 fotballgale nederlendere og visstnok 150 nordmenn hadde betalt for å se kampen. Dette som skulle bli en enkel kamp for Nederland endte med tap 2-3 mot Norge, med to mål av Henry Johannessen. Henry gav Norge ledelsen 0-1, og han scoret det avgjørende målet på stillingen 2-2 med et knallhardt skudd oppe i vinkelen.

Etter denne kampen ble det et hysteri rundt Henry Johannessen, som ble tilbudt proffkontrakt av Fiorentina i 1951, og en sum på 150&nbsp;000 kroner. Henry takket nei til kontrakten men fikk tilbudet på nytt i form av 180&nbsp;000 kroner som var ekstremt mye penger på den tiden, med tanke på at en gjennomsnittlig industriarbeider tjente 3,48kr pr. time, ca. 7&nbsp;000 kr i året. I tillegg ville han få egen leilighet i Italia for seg og forloveden Ingrid, en fast ukelønn på 1000 kr, bonuser for spilte kamper og mål. På nytt takket han nei til kontrakten.

Han ble spillende i Fredrikstad FK, og var med på å vinne to Norgesmesterskap og fem seriemesterskap.

## Referanser


## Kilder
* 

## Eksterne lenker
* 
*  Henry Johannessen på Eu-Football.info
* FFKsupporter.net: Henry Johannessen
Lewis Henry Morgan

**Lewis Henry Morgan** (født  21. november 1818 i Rochester i staten New York i USA, død 17. desember 1881) var en amerikansk jurist som imidlertid var mest kjent som etnolog, antropolog og skribent, fremfor alt spesialisert på Amerikas indianere og menneskehetens utvikling.  

Morgan var en av de første som seriøst interesserte seg for sitt hjemlands urbefolkning, og ble også opptatt som medlem av irokeserne. Hans etnografiske verk omfatter detaljerte studier av slektskapssystemer, og en enkel og strikt evolusjonistisk utviklingsmodell er menneskeligheten deles inn i tre større utviklingstrinn, «villskap» *(Savagery)*, «barbari» *(Barbarism)* og «sivilisasjon» *(Civilization)*, knyttet til konkrete tekniske landevinninger. Dette fremgikk av hans hovedverk, *Ancient Society, Or: Researches in the lines of human progress from savagery through barbarism to civilisation,* som utkom i 1877.

Moderne fagvitenskap ser på Morgans modell som feilaktig eller i det minste som ytterst forenklet både hva det gjelder den rene kategoriseringen, den enkle koblingen mellom teknikk og samfunn og den ensporede utviklingstanken, men den var på sin tid meget populær og influerte blant annet Marx' og Engels' tanker om «primitiv kommunisme» og menneskehetens utviklingsstadier.

## Referanser


## Eksterne lenker
* *[http://www.marxists.org/reference/archive/morgan-lewis/ancient-society/ Ancient Society]* av Lewis H. Morgan (1877), der han presenterer sin utviklingsmodell
Browning BDA

**Browning BDA** (Browning Double Action) er en halvautomatisk pistol ifra Belgia

## Historie
Pistolen ble utviklet tidlig på 80-tallet hos belgiske Fabrique Nationale. Den ble introdusert i 1983 for å være med å konkurrere om kontrakten på nytt sidevåpen hos US Army. Pistolen tapte mot Beretta 92, men det finske forsvar adopterte pistolen som «9.00 PIST 80» og «9.00 PIST 80-91». 

## Design
Pistolen har dobbeltradet magasin med kapasitet for 14 patroner. Utløserbryteren for magasinet kan vendes for høyre og venstrehånds bruk. Den leveres med faste sikter, og nattsikter kan leveres som ekstrautstyr. Pistolen er kamret for 9 x 19 mm Luger ammunisjon, men er også tilgjengelig i 9 x 21 mm IMI i de land der våpen i 9 x 19 mm Luger er forbudt.

## Versjoner
I tillegg til standardpistolen BDA ble også flere versjoner utviklet og produsert:
* **BDAM** for politistyrker
* **BDAC** for flypersonell  
* **BDAO** «double-action only»
Olav Jakobsen

**Olav Jakobsen** (1903–1967) var en offiser i Frelsesarmeen. Vokste opp i Åndalsnes. Olav Jakobsen reiste ut fra Veblungsnes korps (senere Åndalsnes) til Frelsesarmeens krigsskole (Offisersskole) i 1923. 4. april 1924 fikk han sin første ordre som offiser i Frelsesarmeen – assistent, Lillehammer korps. Etter 20 år i tjeneste på korps og kontorer gikk han over i administrative stillinger som nasjonal ungdomssekretær, divisjonssjef, feltsekretær og til slutt sjefssekretær (nestleder for Norge, Island og Færøyene), fra 17. august 1961. 

Denne stillingen hadde han til sin død.

**Karriere:**

Kadett,07.09.1923       

Kadettsersjant,23.01.1924

Løytnant, 02.07.1924

Kaptein,11.05.1927

Adjutant,19.06.1935

Major, 09.01.1942

Seniormajor, 07.01.1949

Brigader, 23.06.1952

Oberstløytnant, 23.06.1956

Oberst, 07.07.1961

**Ordre:**

Felt:

30.11.1922: Steinkjær korps, praksis

06.04.1923: Trondheim korps, assistent

03.06.1923: Vikersund korps, assistent

30.07.1923: Drammen korps, assistent

24.12.1924: Bodø korps, assistent

04.07.1924: Lillehammer korps, assistent

04.12.1925: Tønsberg korps, assistent

01.07.1926: Fredrikstad  korps, assistent

07.07.1927: Oslo 3. korps, assistent

28.09.1927: Holmestrand korps, korpsleder

01.08.1929: Sandnessjøen korps, korpsleder

31.07.1930: Mandal korps, korpsleder

23.07.1931: Hammerfest korps, korpsleder

21.07.1932: Lillehammer korps, korpsleder   

Ledelse/administrasjon:

23.01.1924: Krigsskolen, kadettsersjant      

26.09.1932: Krigsskolen, mannlig avdelingssjef

10.12.1935: Sekretær til territoriallederen

18.10.1938: Østre divisjon, divisjonsungdomssekretær

20.08.1941: Sentraldivisjonen, divisjonsungdomssekretær

06.08.1945: Ass. nasjonal ungdomssekr. 

10.04.1946: Nasjonal ungdomssekretær

25.08.1950: Sentraldivisjonen, divisjonssjef

12.08.1955: Feltsekretær

17.08.1961: Sjefsekretær

Gift 16.09.1931 med kaptein Hjørdis Thoresen. 2. gang 07.11.1964 med oberst Hilda Arvesen

Barn: Ruth født 16.03.1933 (Bjartveit), Kjell Olav født 03.07.1936 og Stein Harald født 11.07.1939.

Olav Jakobsen har skrevet fire bøker, *«Det Brenner»*, *«Jeg gir deg alt»*, *«Ungdom fram for Kristus»* og *«Våren og livet»* og 6 sanger som står i en av Frelsesarmeens sangbøker: *«FA's sangbok»*, *«Ungdomssangboka»* og *«Under frelsesfanen»*.

## Referanser
GE Money Bank Norge

**GE Money Bank Norge** er en del av den spanske banken Grupo Santander med hovedkontor i Stavanger.

## Historie
I 1946 opprettet handelsstanden i Stavanger finansieringsselskapet Handelsfinans for å gjøre folk i stand til å kjøpe hvitevarer og møbler i oppbyggingen etter krigen. I 1993 ble selskapet en del av GE, som Capital Finance Norge.

I 1998 skiftet selskapet navn til GE Capital Bank. I 2004 ble GE Bilfinans og AVIS Fleet Service integrert i selskapet og selskapene skiftet navn til GE Money Bank og GE Money Bilfinans AS. En av verdens største banker, Santander Consumer Bank meldte i en pressemelding 23. juni 2014 at den har kjøpt opp Ge Money Bank i Norge, Sverige, Danmark for 700 millioner euro.

## Referanser


## Eksterne lenker
* 
* GE-konsernet
Verpe (Fyresdal)

**Verpe** er området mellom Grunnvik og Molandsmoen i Fyresdal kommune i Telemark. Ved Verpe ligger flyplassen Airparc Fyresdal, tidligere kjent som Fyresdal flyplass. Fra Verpe går veien vestover mot grendene Snarteland, Fardal, Breiviksgrend, Borggrend og Birtedalen på vestsiden av Fyresvatn og videre mot Gjøvdal i nabokommunen Åmli i Aust-Agder.

## Referanser
Grunnvik

**Grunnvik** er området mellom «Prærien» og Verpe i administrasjonssenteret Moland i Fyresdal kommune i Telemark. Det ligger omtrent ved sørenden av flystripa Fyresdal flyplass.

Området har egen nærbutikk og post i butikk.

## Referanser
Sørbygda

**Sørbygda** ligger rett sør for Folkestadbyen, derav navnet, i Moland i Fyresdal kommune i Telemark. Det lokale hotellet Airparc Fyresdal Hotell ligger her. Kjører man videre sørover på fylkesvei 355 kommer man til grendene Momrak og Kilegrend.
Kåsegrend

**Kåsegrend** er en liten grend i skogkanten mellom Tøddebakkane og Grunnvik i Fyresdal kommune i Telemark. Grenda ligger innenfor administrasjonssenteret Moland. 

## Referanser
Øystein Olsen (biskop)

**Øystein Olsen** (født 1944) er en norsk tidligere biskop for Metodistkirken i Norden og Baltikum.

Olsen tok pastorutdannelsen i Göteborg, og har vært metodistprest siden han fikk sin første pastorstilling som 22-åring. Han var blant annet prest i Bergen, Halden, Skien og Oslo før han ble utnevnt til biskop i 2001. Posisjonen som biskop var på åremål, og gjaldt for åtte år. I februar 2009 ble han avløst av dansken Christian Alsted.

## Eksterne lenker
* Metodistkirkens hjemmesider
* Notis i Norge IDAG i samband med Olsens sekstiårsdag.
Isbjørnhamna

**Isbjørnhamna** er en polsk forskningsstasjon *(Polska Stacja Polarna)* ytterst i fjorden Hornsund på det sørlige Spitsbergen, Svalbard. Stasjonen ligger i Wedel Jarlsberg Land ved foten av isbreen Hansbreen der denne renner ut i fjorden, og umiddelbart sør for Skoddefjellet (513 - 736 m) - og et stykke øst for foten av Torbjørnsenfjellet (663 m).

Isbjørnhamna avgrenses i øst mot Hansbukta og Hansbreen av den langsmale Baranowskiodden med morene, og mot vest av den enda større Wilczekodden før neste bukt som er Rettkvalbogen. Landskapsmessig utgjør Isbjørnhamna og Hansbukta en nesten sammenhengende fjordbukt. 

Stedet hadde tidligere inntil 25-30 fastboende og var norsk postkontor mellom 1. februar 1990 og 20. september 2002 under navnet 9177 Hornsund. Stasjonen er i nyere tid base for 10-12 polske forskere.

Isbjørnhamna har en egen fyrlykt - Hornsund fyr - som er montert på bygningsmassen og driftes av forskningsstasjonen.

## Historie
Her ble det i den norske fangstperioden i mellomkrigstiden oppført en fangststasjon i 1908 av svenske fangstmenn, og en norsk fangsthytte oppført 1919 av Anders Kvive Andersen på vegne av utrederen Johan Hagerup. A. K. Orvin besøkte hytta i august 1936 og da sto det et skilt som viste til Hagerup, og et som viste til det britiske gruveselskapet Northern Exploration Company.

Like ved hytta ligger en steinmur av ytterligere en hytte, og inne i bukta ligger også en russetuft etter den russiske pomorperioden (1800-tallet). Den russiske hytta var delvis bevart så sent som i 1950-årene.

Den polske forskningsstasjonen ble anlagt i 1957 - *[[Det internasjonale geofysiske år]]*. Stasjonens opprinnelige bygg ble brukt for overvintring av de norske fangstmennene Fredrik Rubach og Odd Ivar Ruud i andre halvdel av 1960-tallet.

## Referanser


## Eksterne lenker
* 
* Stedets oppslag i Stadnamn på Svalbard (med kart) - Norsk polarinstitutt.
* Norsk fangststasjon, beskrivelse i Riksantikvarens kulturminnesøk.
* Stasjonens hjemmeside (engelsk)
* Mineralogisk studie av Isbjørnhamna fjellgruppe (engelsk)
Lena Nilsson

**Lena Nilsson** (født Ruth Lena Nilsson 4. januar 1962 i Sankt Görans församling i Stockholm) er en svensk skuespiller.

## Biografi
Nilsson er oppvokst i Fruängen i Stockholms sørlige forsteder og har i intervjuer betegnet seg selv som en typisk forstedsjente. Hun begynte med å danse ballett, men ble siden interessert i skuespill i forbindelse med at hun 1984 til 1986 fikk en del statistoppgaver på Dramaten.

Nilsson ble rask berømt og litt av et tenåringsidol da hun fikk den kvinnelige hovedrollen i ungdomsfilmen *[[PS Sista sommaren]]* (1988), en oppmerksomhet hun senere har følt en viss usikkerhet for. Samtidig med denne filminnspillingen kom hun i 1987 inn på Teaterhögskolan i Stockholm og etter eksamen i 1990 har hun vært knyttet til Dramaten, der hun hadde sin første store rolle i *Jag är inte Rappaport* (1989) og spilte regelmessig der fram til 1995 samt deretter mer sporadisk som *[[Vildanden]]* (2000) og som den onde kongsdatteren Goneril i *[[Kong Lear]]* (2003). Andre roller på Dramaten var Albees *Zoo stories*, Söderbergs *Gertrud*, Albees *Tre långa kvinnor* og Arthur Millers *En handelsreisendes død*.  På samme tiden var hun i 1994 med på å starte Teater Plaza og satt i styret inntil virksomheten kom ut for all slags problemer og etter hvert opphørte omkring tusenårsskiftet. Der hadde hun blant annet fått oppmerksomhet for rollen i *Rumäner* (1997) som ble laget i samarbeide med Teater Galeasen. Tidligere hadde hun også fått lovord for sin rolle i *Gertrud på Sibyllan* (1993). I 2001 regissert hun sitt eget stykke *Lotta för Konsthögskolan* på Kilen.

Lena Nilsson har ofte fremstilt sterke og selvstendige kvinner, enten det dreier seg om roller i klassikeroppsetninger, kriminalpoliti som i et par filmatiseringer av Sjöwall-Wahlöös romaner (*Polis polis potatismos*, 1994 og *[[Roseanna (film fra 1993)|Roseanna]]*, 1994) eller moren i TVs adventskalender *[[Kaspar i Nudådalen]]* (2001). Dette var også noe som var merkbart i filmdebuten. Dette uttrykkes for en stor del gjennom en utstrålning som mest kjennetegnes av en selvsagt scenenærvær og fraværet av store gester og manerer. Det er også egenskaper som brakte ros fra kritikerne for hennes tolkning av hovedrollen i den filmen som ellers ikke fikk så god kritikk, *[[Det sjunde skottet]]* (1998), der en kritiker uttalte seg om hennes gudbenådede gave i å bære på en hemmelighet som vekker publikums nysgjerrighet. Hun må ikke forveksles med den andre skuespillerinnen Lena Nilsson (født 1945).

## Filmografi (utvalg)
### Skuespiller (2000-tallet)

### Skuespiller (før 2000)

## Referanser


## Eksterne lenker
*
Sanok

**Sanok** er en by med distriktsnivåstatus i sørøstlige Polen, og er hovedstad i det subkarpatiske voivodskap, 65 km øst for Rzeszów. Sanok ligger ved elven San. Byen hadde i 2004 om lag 39 500 innbyggere. Den er regionens industrielle og kulturelle sentrum.

## Sanok powiat med sete i Sanok
* Byer: Sanok
* Kommuner: Besko, Bukowsko, Komancza, Sanok, Tyrawa Wołoska, Zagórz, Zarszyn

## Historie
Sanok skal ha fått sine byrettigheter tildelt av Boleslaw II Trojdenowicz i 1339, skjønt ingen dokumentasjon som kunne støtte dette er bevart. Byen tilhørte suksessivt de polske aristokratfamiliene Granowski, Mniszech, Lubomirski, Skalmierski og Potocki. I 1772, etter Polens første deling, ble den del av Habsburgmonarkiet, frem til 1918 da den ble innlemmet i det selvstendige Polen.

## Næringsliv
Eksempler på hjørnesteinsbedrifter i regionen er Autosan og Stomil.

## Sport
Den lokale ishockeyklubben heter KH Sanok.
Byens fotballklubb heter Stal Sanok. Sanok har også skøyteklubben SKŁ Górnik Sanok.

## Vennskapsbyer
* Fürstenwalde
* Reinheim
* Gyöngyös
* Östersund

## Bildegalleri

Sanok view.jpg|Det sørlige Sanok i 2006
Sanok main market.JPG|Rådhuset i Sanok
Sanok kościuszki street.JPG|Tadeusz Kościuszko-gaten
Bukowianie.jpg|polsk folklore - *Pogórzanie*
Sanok3maja.JPG|Gate i Sanok sentrum
Sanok hockey arena.jpg|Hockey Club Sanok, Arena-Sanok 2007
Sanockie nafta pompa.jpg|Skansen i Sanok
Autosan office.JPG|Autosaner en polsk produsent av lastebiler og busser
Sanok franciszkanska.jpg|Carpatian House i Sanok
Tor Błonie Sanok winter.jpg|Kunstisbane for skøyteløp


## Referanser


## Eksterne lenker
* 
* Samarbeid på tvers av grensene i Karpatene
University of South Alabama

**University of South Alabama** (forkortet **USA**) er et delstatseid universitet i Mobile i delstaten Alabama, USA. Det ble opprettet av delstaten i 1963 som erstatning for tidligere kurstilbud i Mobile under University of Alabama. Dermed fikk delstaten sin andre offentlige medisinskole.

Skolene ved *USA* omfatter:
* College of Allied Health Professions
* College of Arts and Sciences
* Mitchell College of Business
* College of Education
* College of Engineering
* College of Medicine
* Doctor of Pharmacy Program
* College of Nursing
* School of Computer and Information Sciences
* School of Continuing Education and Special

Ved universitetet var det 13.090 studenter og 992 vitenskapelig ansatte i 2006, og samme året var skolepengene US$ 4.502 for studenter folkeregistrert i Alabama. Studiene gis opp til doktorgradsnivå.

## Referanser


## Eksterne lenker
* 
*